קמרון מקאבוי

קמרון מקאבוי (באנגלית: Cameron McEvoy; נולד ב-13 במאי 1994 בגולד קוסט) הוא שחיין אוסטרלי, האלוף האולימפי (פריז 2024) ואלוף העולם (פוקואוקה 2023) במשחה ל-50 מטר חופשי. סגן אלוף העולם (קאזאן 2015) במשחה ל-100 מטר חופשי. זוכה 3 מדליות ארד אולימפיות (ריו דה ז'ניירו 2016 וטוקיו 2020) במשחה שליחים 4x100 מטר חופשי ובמשחה שליחים 4x100 מטר מעורב. באליפות העולם בשחייה לנוער שנערכה בלימה, פרו ב-2011 זכה ב-3 מדליות, 2 זהב ו-1 ארד. מדליות זהב במשחה ל-50 מטר חופשי ובמשחה ל-100 מטר חופשי. מדליית ארד במשחה ל-200 מטר חופשי. באולימפיאדת לונדון שיה במשחה שליחים 4x100 מטר חופשי ו-4x200 מטר חופשי בשלב המוקדמות. באליפות העולם שנערכה בברצלונה, ספרד ב-2013 זכה במדליית כסף לאחר שהשתתף במשחה שליחים 4x100 מטר מעורב בשלב המוקדמות. הוא סיים במקום רביעי במשחה ל-100 מטר חופשי בתוצאה של 47.88 שניות, 4 מאיות השנייה איטי ממדליית ארד ובמקום שביעי במשחה ל-200 מטר חופשי בתוצאה של 1:46.63 דקות ובמקום רביעי במשחה שליחים 4x100 מטר חופשי בתוצאה של 3:11.58 דקות, 14 מאיות השנייה איטי ממדליית ארד, כשחיין שני הוא קבע ב"זינוק שליחים" תוצאה של 47.44 שניות. במשחקי חבר העמים שנערכו בגלאזגו, סקוטלנד בשנת 2014 זכה במדליות כסף בשלושת המשחים בסגנון חופשי, וכן היה שותף בניצחונן של נבחרות השליחים במשחים ל-4x100 מטר חופשי ול-4x200 מטר חופשי, וכן זכה במדליית הכסף עם נבחרת השליחים ל-4x100 מטר מעורב. באליפות הפאן פסיפיק בשחייה שנערכה באותה שנה בעיר הולדתו גולד קוסט, זכה ב-5 מדליות, 2 זהב ו-3 ארד. מדליות הזהב במשחה ל-100 מטר חופשי בשיא אליפות חדש של 47.82 שניות, לפני נייתן אדריאן מארצות הברית (48.30 שניות) ובן ארצו ג'יימס מגנוסן (48.36 שניות) ובמשחה שליחים 4x100 מטר חופשי בתוצאה של 3:12.80 דקות, לפני ארצות הברית (3:13.36 דקות) וברזיל (3:13.59 דקות). מדליית ארד במשחה ל-200 מטר חופשי בתוצאה של 1:46.36 דקות, אחרי בן ארצו תומאס פרייזר-הולמס (1:45.98 דקות)וקוסוקה הגינו מיפן (1:46.08 דקות), במשחה שליחים 4x200 מטר חופשי (7:08.55 דקות) ומשחה שליחים 4x100 מטר מעורב (3.33.45 דקות). נוסף לכך, סיים במקום רביעי במשחה ל-50 מטר חופשי בתוצאה של 22.07 שניות. באליפות העולם שנערכה בקאזאן, רוסיה בתחילת אוגוסט 2015 זכה ב-3 מדליות, 2 כסף ו-1 ארד. מדליות כסף, במשחה ל-100 מטר חופשי בתוצאה של 47.95 שניות, אחרי נינג דזטאו מסין (47.84 שניות) ולפני פדריקו גראביץ' מארגנטינה (48.12 שניות), במשחה שליחים 4x100 מטר מעורב בתוצאה של 3:30.08 דקות, אחרי ארצות הברית (3:29.93 דקות) ולפני צרפת (3:30.50 דקות), כשחיין רביעי הוא קבע ב"זינוק שליחים" את התוצאה המהירה באליפות 46.60 שניות. מדליית ארד במשחה שליחים 4x200 מטר חופשי (7:05.34 דקות). נוסף לכך, הוא סיים במקום שמיני במשחה ל-200 מטר חופשי בתוצאה של 1:47.26 דקות, בשלב חצי הגמר הוא קבע תוצאה של 1:46.09 דקות ועלה מהמקום השלישי. באליפות אוסטרליה שנערכה ב-2016, ששימשה גם כתחרות המבחן לאולימפיאדת ריו דה ז'ניירו ניצח בשלושת משחי החופשי, במשחה ל-50 מטר חופשי בתוצאה של 21.44 שניות, במשחה ל-100 מטר חופשי בשיא אוסטרליה חדש של 47.04 שניות ובמשחה ל-200 מטר חופשי ביחד עם תומאס פרייזר-הולמס בתוצאה של 1:45.63 דקות, והבטיח את השתתפותו במשחקים. במשחקים עצמם זכה בשתי מדליות ארד, במשחה שליחים 4x100 מטר חופשי בתוצאה של 3:11.37 דקות, אחרי ארצות הברית (3:09.92 דקות) וצרפת (3:10.53 דקות), כשחיין רביעי הוא קבע ב"זינוק שליחים" תוצאה של 47.00 שניות (התוצאה השלישית בטיבה במשחקים) ובמשחה שליחים 4x100 מטר מעורב לאחר ששחה בשלב המוקדמות. נוסף לכך, הוא סיים במקום שביעי במשחה ל-100 מטר חופשי בתוצאה של 48.12 שניות, בשלב חצי הגמר הוא קבע תוצאה של 47.93 שניות ועלה רביעי למשחה הגמר ובמקום 11 במשחה ל-50 מטר חופשי בתוצאה של 21.89 שניות, בשלב המוקדמות הוא קבע תוצאה של 21.80 שניות ועלה מהמקום החמישי לשלב חצי הגמר. באולימפיאדת טוקיו הוא זכה במדליית ארד במשחה שליחים 4x100 מטר חופשי לאחר ששחה בשלב המוקדמות. באליפות העולם שנערכה בפוקואוקה, יפן ביולי 2023 זכה במדליית זהב במשחה ל-50 מטר חופשי בשיא אוקיאניה חדש של 21.06 שניות, לפני ג'ק אלכסי מארצות הברית (21.57 שניות) ובן פראוד מהממלכה המאוחדת (21.58 שניות). באליפות העולם שנערכה בדוחה, קטר בפברואר 2024 זכה שתי מדליות, כסף וארד. מדליית כסף במשחה ל-50 מטר חופשי בתוצאה של 21.45 שניות, אחרי ולדיסלב בוחוב מאוקראינה (21.44 שניות) ולפני בן פראוד (21.53 שניות). מדליית ארד במשחה ל-50 מטר פרפר בתוצאה של 23.08 שניות, אחרי דייגו ריביירו מפורטוגל (22.97 שניות) ומייקל אנדרו מארצות הברית (23.07 שניות). באולימפיאדת פריז שנערכה בסוף יולי תחילת אוגוסט הוא זכה במדליית זהב במשחה ל-50 מטר חופשי בתוצאה של 21.25 שניות, לפני בן פראוד (21.30 שניות) ופלורן מנודו מצרפת (21.56 שניות). מקאבוי למד פיזיקה ומתמטיקה באוניברסיטת גריפית'. הוא נותן ביטוי לחיבתו לפיזיקה גם בתחרויות בהן הוא משתתף, וזכה בשל כך לכינוי "הפרופסור". באליפות אוסטרליה ב-2014 התחרה עם כובע ים שעליו איור של דיאגרמת פיינמן, ובאליפות אוסטרליה ב-2016 התחרה עם כובע ים שעליו הדפס של הגרף מהגילוי הישיר הראשון, שהתפרסם זמן קצר לפני כן, של גלי כבידה שנחזו בתורת היחסות הכללית ושלפי ההשערה נוצרו מהתנגשות בין שני חורים שחורים. 50 מטר חופשי: 21.06 שניות (2023), שיא אוקיאניה 100 מטר חופשי: 47.04 שניות (2016), שיא אוקיאניה 200 מטר חופשי: 1:45.46 דקות (2014) 50 מטר חופשי: 20.75 שניות (2015), שיא אוקיאניה 100 מטר חופשי: 46.31 שניות (2015) 200 מטר חופשי: 1:40.80 דקות (2015), שיא אוקיאניה מדיה וקבצים בנושא קמרון מקאבוי בוויקישיתוף קמרון מקאבוי, ברשת החברתית פייסבוק קמרון מקאבוי, ברשת החברתית אקס (טוויטר) קמרון מקאבוי, ברשת החברתית אינסטגרם קמרון מקאבוי, באתר הוועד האולימפי הבין-לאומי קמרון מקאבוי, באתר olympedia.org קמרון מקאבוי, באתר Swimrankings קמרון מקאבוי, באתר SwimSwam Richard Cooke, "The professor: Cameron McEvoy, 20, swimmer", The Saturday Paper, 28.3.2015 "Kyle Chalmers, James Magnussen, Cameron McEvoy set for intriguing pre-Rio 100m freestyle battle", באתר adelaidenow,‏ 9 באפריל 2016 "Cameron McEvoy dead heats with Thomas Fraser-Holmes to win 200m freestyle final", באתר adelaidenow,‏ 9 באפריל 2016